als_Latn tur_Latn bos_Latn
“Amsterdam Arena” mirëpret sonte ne mbrëmje finalen e kupes Uefa Europa League mes Çelsit dhe Benfikes. Nje përballje mes dy skuadrave qe luajne nje futboll te bukur, londinezet kane ndryshuar shume ne mënyrën e te luajturit duke kaluar nga futbolli fizik ne ate teknik, por edhe pse jane favorit ne aspektin logjik, Benfika nuk eshte nje skuader per t’u nënvlerësuar. Portugezet kane nje mbrojtje ekselente ndërsa kane shume kualitete edhe ne sulm me lojtare te forte te talentuar dhe te shpejte.
Vetem nje vit pasi rrëmbyen Champions League, blute e Çelsit kane mundësi te futen ne histori si skuadra qe rrëmben dy trofe te ndryshme europiane radhazi. Ne kete sfide per skuadrën e Benitez qe ka mundesi te largohet me nder nga kjo pankine vendoset suksesi i sezonit pas dështimit ne premier dhe kupat e Anglisë. Londinezet nuk do te kene shërbimet e talentit Hazard qe perben trion fantastike se bashku me Maten dhe Oskar ndersa kapiteni Xhon Terri eshte ne dyshim per kete sfide. Nderkohe per teknikun e Benfikes, Jorge Jezus finalja e Uefa eshte ndeshja me e rendesishme ne jeten e tij. Skuadra portugeze e famshme ne vitet ‘60 kerkon te riktheje lavdinë e dikurshme duke shkruar përsëri emrin me germa te arta ne majat e futbollit evropian. Benfika vjen ne kete sfide pas nje humbje shokuese nga Porto duke lene dhe vendin e pare ne kampionatin portugez, por per teknikun Jezus ana psikologjike nuk ka per te ndikuar te lojtaret pasi skuadra e tij e rritur nga viti ne vit e meriton ta fitoje kete finale. Takimi do te zhvillohet ne oren 20:45 dhe do te transmetohet drejtpërsëdrejti dhe ekskluzivisht ne Vizion Plus dhe platformën Tring.
als_Latn als_Latn